దేవదాసు మళ్లీ పుట్టాడు
అక్కినేని నాగేశ్వరరావు, దాసరి నారాయణ రావు కాంబినేషన్ లో వచ్చిన తొలిచిత్రం. తెలుగులోవచ్చిన తొలి సీక్వెల్ గా చెప్పవచ్చును. మొదటి దేవదాసుకు ఈ చిత్రం కొనసాగింపు. దేవదాసు చనిపోయి మళ్ళా అదే రూపురేఖలతో పుడతాడు. కాని గతం గుర్తుండదు. పార్వతి ఇంక బ్రతికే ఉంటుంది. చంద్రముఖి వేరే రూపంతో పుడుతుంది. వీరి కలయిక చిత్రకథ. ఐతే కొత్త దేవదాసు ఈ జన్మలో జయప్రదను ప్రేమించి అమెను కోల్పోతాడు. విరాగి ఐన తర్వాత చంద్రముఖిని, పార్వతిని కలుస్తాడు. పాటలలో ముఖ్యమైనవి రామకృష్ణ పాడిన 'ఎవరికి ఎవరు', 'ఎంకి నాయుడు బావ పాట', 'అనురాగమే ఒక ఆలయం' బాలు పాడిన 'దిక్కులు కలిసిన సమయం 'మొదలైనవి ఉన్నాయి.
కరీనా కపూర్
2000లో రెఫ్యూజీ సినిమాతో తెరంగేట్రం చేసిన కరీనా 2001లో చారిత్రాత్మక చిత్రం అశోకాలో నటించారు. అదే ఏడాది ఆమె నటించిన కభీ ఖుషీ కభీ గమ్ సినిమా పెద్ద బ్లాక్ బస్టర్ అయింది. ఆ తరువాత ఆమె ఒకేలాంటి ప్రాత్రలు చేసిన కొన్ని సినిమాలు పెద్దగా ఆడకపోవడమే కాక, ఆమె నటనపై విమర్శలు కూడా వచ్చాయి. 2004 ఆమె కెరీర్ లో మలుపుగా చెప్పుకోవచ్చు. ఆమె నటించిన చమేలీ, దేవ్ సినిమాలు హిట్ అయ్యాయి. ఆ సినిమాలతో పాటు, ఓంకారాలో ఆమె నటనకు ప్రశంసల వర్షం కురిసింది. 2007లో నటించిన జబ్ వియ్ మెట్ సినిమాకు ఫిలింఫేర్ ఉత్తమ నటి, 2010లో నటించిన వియ్ ఆర్ ఫ్యామిలీ సినిమాకు ఫిలింఫేర్ ఉత్తమ సహాయ నటి పురస్కారాలు అందుకున్నారు కరీనా.  ఆ తరువాత ఆమె నటించిన 3 ఇడియట్స్ (2009), బాడీగార్డ్ (2011), రా.వన్ (2011), భజరంగీ భాయీజాన్ (2015) సినిమాలు అత్యంత భారీ వసూళ్ళు సాధించి ఇండస్ట్రీ బ్లాక్ బస్టర్లుగా నిలిచాయి. 2009లో నటించిన కుర్బానా, 2012లో చేసిన హీరోయిన్ సినిమాల్లోని నటనకు విమర్శకుల ప్రశంసలు అందుకున్నారామె.